**Zápisnica zo zasadnutia Správnej rady Ústavu slovenskej literatúry SAV, v. v. i.,**

**ktoré sa konalo dňa 12. 12. 2024**

**Prítomní členovia a členky SR:** Martin Braxatoris, Erika Brtáňová, Dana Hučková, Radoslav Passia, Ivana Taranenková

**Program:**

1. Otvorenie
2. Schválenie programu zasadnutia
3. Schválenie smernice pre zvýšenie inštitucionálnej odolnosti a voľba koordinátora inštitucionálnej odolnosti
4. Prerokovanie smernice o riadení rizík
5. Informácia o zozname pripravovaných smerníc
6. Prerokovanie prípravy registratúrneho poriadku organizácie
7. Informácie o dianí v ústave
8. Rôzne
9. Záver

**K bodu 1**

Riaditeľka ústavu a predsedníčka Správnej rady Ústavu slovenskej literatúry SAV, v. v. i., (ďalej len „SR“) I. Taranenková otvorila zasadnutie o 10:00 hod.

**K bodu 2**

I. Taranenková predložila SR návrh programu zasadnutia. Za zapisovateľa bol navrhnutý M. Braxatoris, za overovateľa R. Passia. Návrh bol jednomyseľne schválený.

**K bodu 3**

R. Passia informoval SR o príprave smernice na zvýšenie inštitucionálnej odolnosti organizácie a zapracovaní pripomienok vyplývajúcich z jej prerokovania so zamestnaneckou dôverníčkou. I. Taranenková predložila návrh na schválenie smernice.

*Uznesenie č. 1*

*SR prerokovala a schválila Smernicu pre zvýšenie inštitucionálnej odolnosti Ústavu slovenskej literatúry Slovenskej akadémie vied, verejnej výskumnej inštitúcie.*

Prebehlo hlasovanie s nasledujúcim výsledkom: za – 5, proti – 0, zdržal sa – 0.

I. Taranenková navrhla za koordinátora inštitucionálnej odolnosti v zmysle čl. 1 schválenej smernice R. Passiu, ktorý s návrhom vyslovil súhlas.

*Uznesenie č. 2*

*SR schválila R. Passiu za koordinátora inštitucionálnej odolnosti v Ústave slovenskej literatúry SAV, verejnej výskumnej inštitúcii.*

Prebehlo hlasovanie s nasledujúcim výsledkom: za – 5, proti – 0, zdržal sa – 0.

**K bodu 4**

I. Taranenková predložila SR na prerokovanie smernicu o riadení rizík a informovala o vypracovaní súvisiaceho dotazníka. D. Hučková formulovala formálne pripomienky k vymedzeniu základných pojmov v čl. 2 smernice. SR ďalej prediskutovala riziká v oblasti zastupiteľnosti konkrétnych pracovníčok ústavu.

*Uznesenie č. 3*

*SR prerokovala Smernicu o riadení rizík Ústavu slovenskej literatúry SAV, verejnej výskumnej inštitúcie, a schválila ju v znení zapracovaných pripomienok.*

Prebehlo hlasovanie s nasledujúcim výsledkom: za – 5, proti – 0, zdržal sa – 0.

**K bodu 5**

I. Taranenková informovala o potrebe prípravy a schválenia ďalších smerníc, najmä smernice o cestovných náhradách, resp. o poskytovaní náhrad zamestnancom a zamestnankyniam organizácie. SR ďalej prediskutovala potrebu internej regulácie verejného obstarávania, poskytovania informácií podľa zákona o slobodnom prístupe k informáciám a i.

**K bodu 6**

SR prerokovala potrebu vypracovať registratúrny poriadok ako interný predpis organizácie, ktorá vyplýva z novelizácie právnych predpisov upravujúcich správu registratúry. Archív SAV pripravil vzorový registratúrny poriadok, ktorý schválilo MV SR. Registratúrne poriadky organizácií SAV, ktorých súlad s týmto dokumentom overí Archív SAV, nepodliehajú ďalšiemu schvaľovaniu zo strany MV SR. Adaptáciou vzorového poriadku a prípravou interného predpisu bol poverený M. Braxatoris, pričom registratúrny poriadok bude SR predložený na schválenie per rollam.

**K bodu 7**

SR prerokovala aktuálne informácie o dianí v organizácii, ktoré sa týkali najmä čerpania zdrojov na prevádzku, prevádzkových činností vykonaných a plánovaných v aktuálnom roku, zásobníka čerpania prostriedkov na budúci rok, ako aj analýzy nedostatkov HRS4R smerujúcej k získaniu certifikátu HR Excellence in Research a praktických dôsledkov vplývajúcich z uplatňovania Európskej charty výskumných pracovníkov.

**K bodu 8**

SR prediskutovala úspešnosť projektov v rámci ukončenej výzvy DoktoGrant a ďalšie otázky súvisiace s vedeckou prípravou doktorandov a doktorandiek. I. Taraneková ďalej informovala o voľbách P SAV, ako aj o termínoch súvisiacich s vypracovaním výročnej správy o činnosti ústavu a s Periodickým hodnotením výskumnej, vývojovej, umeleckej a ďalšej tvorivej činnosti.

**K bodu 9**

I. Taranenková ukončila zasadnutie SR o 12:00 hod.

V Bratislave dňa 15. 12. 2024

Zapísal: Martin Braxatoris

Overil: Radoslav Passia Mgr. Ivana Taranenková, PhD.

predsedníčka Správnej rady ÚSlL SAV, v. v. i.